CELEX: 62012CA0485
Language: el
Date: 2014-04-10 00:00:00
Title: Υπόθεση C-485/12: Απόφαση του Δικαστηρίου (πρώτο τμήμα) της 10ης Απριλίου 2014 [αίτηση του College van Beroep voor her Bedrijfsleven (Κάτω Χώρες) για την έκδοση προδικαστικής αποφάσεως] — Maatschap T. van Oosterom en A. van Oosterom-Boelhouwer κατά Staatssecretaris van Economische Zaken, Landbouw en Innovatie (Γεωργία — Κοινή γεωργική πολιτική — Καθεστώτα άμεσης στηρίξεως — Κανονισμός (ΕΚ) 73/2009 — Ολοκληρωμένο σύστημα διαχειρίσεως και ελέγχου σχετικά με ορισμένα καθεστώτα ενισχύσεων — Σύστημα αναγνωρίσεως αγροτεμαχίων — Όροι επιλεξιμότητας για τη χορήγηση ενισχύσεως — Διοικητικοί έλεγχοι — Επιτόπιοι έλεγχοι — Κανονισμός (ΕΚ) 796/2004 — Καθορισμός των επιλέξιμων για τη χορήγηση ενισχύσεως επιφανειών — Τηλεπισκόπηση — Φυσικός έλεγχος των αγροτεμαχίων)

10.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 175/8
            
         Απόφαση του Δικαστηρίου (πρώτο τμήμα) της 10ης Απριλίου 2014 [αίτηση του College van Beroep voor her Bedrijfsleven (Κάτω Χώρες) για την έκδοση προδικαστικής αποφάσεως] — Maatschap T. van Oosterom en A. van Oosterom-Boelhouwer κατά Staatssecretaris van Economische Zaken, Landbouw en Innovatie
   (Υπόθεση C-485/12) (1)
   
   ((Γεωργία - Κοινή γεωργική πολιτική - Καθεστώτα άμεσης στηρίξεως - Κανονισμός (ΕΚ) 73/2009 - Ολοκληρωμένο σύστημα διαχειρίσεως και ελέγχου σχετικά με ορισμένα καθεστώτα ενισχύσεων - Σύστημα αναγνωρίσεως αγροτεμαχίων - Όροι επιλεξιμότητας για τη χορήγηση ενισχύσεως - Διοικητικοί έλεγχοι - Επιτόπιοι έλεγχοι - Κανονισμός (ΕΚ) 796/2004 - Καθορισμός των επιλέξιμων για τη χορήγηση ενισχύσεως επιφανειών - Τηλεπισκόπηση - Φυσικός έλεγχος των αγροτεμαχίων))
   2014/C 175/09
   Γλώσσα διαδικασίας: η ολλανδική
   
      Αιτούν δικαστήριο
   
   College van Beroep voor her Bedrijfsleven
   
      Διάδικοι στην υπόθεση της κύριας δίκης
   
   Maatschap T. van Oosterom en A. van Oosterom-Boelhouwer
   
      κατά
   
   Staatssecretaris van Economische Zaken, Landbouw en Innovatie
   
      Αντικείμενο
   
   Αίτηση προδικαστικής αποφάσεως — College van Beroep voor het Bedrijfsleven — Κάτω Χώρες — Ερμηνεία του άρθρου 32 του κανονισμού (ΕΚ) 796/2004 της Επιτροπής, της 21ης Απριλίου 2004, σχετικά με τη θέσπιση λεπτομερών κανόνων για την εφαρμογή της πολλαπλής συμμόρφωσης, της διαφοροποίησης και του ολοκληρωμένου συστήματος διαχείρισης και ελέγχου που προβλέπονται στον κανονισμό (ΕΚ) 1782/2003 του Συμβουλίου για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς (ΕΕ L 141, σ. 18) — Επιτόπιοι έλεγχοι αφορώντες τις ενιαίες αιτήσεις που υποβάλλονται στο πλαίσιο των καθεστώτων ενισχύσεως βάσει «επιφανείας» — Τηλεπισκόπηση — Αρμόδια αρχή η οποία κατέληξε, βάσει αεροφωτογραφιών, στο συμπέρασμα ότι η δήλωση ενός γεωργού που αφορά αίτηση ενισχύσεως είναι ανακριβής
   
      Διατακτικό
   
   Ο κανονισμός (ΕΚ) 796/2004 της Επιτροπής, της 21ης Απριλίου 2004, σχετικά με τη θέσπιση λεπτομερών κανόνων για την εφαρμογή της πολλαπλής συμμόρφωσης, της διαφοροποίησης και του ολοκληρωμένου συστήματος διαχείρισης και ελέγχου που προβλέπονται στον κανονισμό (ΕΚ) 1782/2003 του Συμβουλίου, της 29ης Σεπτεμβρίου 2003, για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς, όπως τροποποιήθηκε με τον κανονισμό (ΕΚ) 972/2007 της Επιτροπής, της 20ής Αυγούστου 2007, έχει την έννοια ότι, όταν οι αυτοματοποιημένοι διασταυρούμενοι έλεγχοι που σκοπούν στην εξακρίβωση της επιλεξιμότητας, για τη χορήγηση ενισχύσεως, των αγροτεμαχίων που δηλώθηκαν στην αίτηση ενός γεωργού για τη χορήγηση ενιαίας ενισχύσεως συμπληρώνονται, λόγω της ενημερώσεως του συστήματος αναγνωρίσεως αγροτεμαχίων, από έναν έλεγχο βάσει προσφάτων αεροφωτογραφιών ο οποίος καταλήγει στη διαπίστωση ανακριβειών στη δήλωση του γεωργού αυτού, η αρμόδια αρχή δεν υποχρεούται να προβεί σε επιτόπιο έλεγχο, αλλά έχει, σύμφωνα με το άρθρο 24, παράγραφος 2, του κανονισμού αυτού, εξουσία εκτιμήσεως ως προς τα μέτρα που πρέπει να λάβει κατόπιν τούτου. Ειδικότερα, δεν είναι δυνατό να υποχρεωθεί η αρμόδια αρχή σε επιτόπια μέτρηση των επιμάχων αγροτεμαχίων, όταν δεν διατηρεί αμφιβολίες ως προς τα στοιχεία μετρήσεως που άντλησε από τις αεροφωτογραφίες που έχει στη διάθεσή της.
   
      (1)  ΕΕ C 26 της 26.1.2013.